

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Općinski načelnik**

KLASA: 400-05/24-04/1

URBROJ: 2186-21-04-24-3

Sveti Đurđ, 09.10..2024.

Broj RKP-a: 31430

Matični broj: 02657368

Naziv obveznika: OPĆINA SVETI ĐURĐ

Pošta i mjesto: 42233 SVETI ĐURĐ

Ulica i kućni broj: Braće Radića 1

Razina: 22

Šifra djelatnosti: 8411

Razdjel: 000

Šifra grada/općine: 437

IBAN:HR5023600001843700004

**PREDMET: Bilješke uz financijske izvještaje za razdoblje**

**od 01.01. do 30.09.2024.godine**

**Bilješke uz Izvještaj o prihodima i rashodima, primicima i izdacima**

Ukupni prihodi i primici ostvareni su u nešto većem iznosu nego prethodne godine u istom razdoblju, a veća odstupanja nalaze se na slijedećim pozicijama:

* **skupina računa 61 – PRIHODI OD POREZA** –pod ovom skupinom prihoda veći su prihodi nego u istom razdoblju prethodne godine i to na računu 6112 – porez i prirez na dohodak od samostalnih djelatnosti, računu 6113 – porez i prirez na dohodak od imovine i imovinskih prava i računu 6114 – porez i prirez na dohodak od kapitala – jer je uplaćeno više poreza za određene djelatnosti u odnosu na prethodnu godinu. Račun 6117- povrat poreza i prireza na dohodak po godišnjoj prijavi samo je malo veći u odnosu na prethodnu godinu iz razloga jer je na području naše općine nešto više građana koji su podnijeli zahtjev, odnosno imali pravo na povrat poreza. Na računu 6134 – povremeni porezi na imovinu – su porezi na promet nekretninama i nešto su veći nego u istom razdoblju prethodne godine, jer je na području općine više ljudi koji su kupili nekretnine. Šifra računa 6145 – porez na korištenje dobara ili izvođenje aktivnosti – ovaj prihod kojeg nije bilo u prethodnoj godini odnosi se na porez na tvrtku, naziv, a u prvih devet mjeseci ove godine plaćen je kao dugovanje po rješenju Porezne uprave od strane jedne pravne osobe.

* **skupina računa 63 – POMOĆI IZ INOZEMSTVA I OD SUBJEKATA UNUTAR OPĆEG PRORAČUNA** – šifra računa 6331 – tekuće pomoći proračunu iz drugih proračuna – su prihodi iz Državnog proračuna za fiskalno izravnanje koje prihodujemo u jednakim mjesečnim iznosima kao i prethodne godine, dok je novi prihod iz Državnog proračuna za fiskalnu održivost dječjih vrtića koji se također prihoduje mjesečno, a prethodne godine ovog prihoda nismo imali.
* **skupina računa 64 – PRIHODI OD IMOVINE**- šifra računa 6414 – prihodi od zateznih kamata – prihod nastao u prvih devet mjeseci 2024.godine je prihod od obračunatih zateznih kamata prema rješenju za ovrhu od strane jedne fizičke osobe za komunalnu i vodnu naknadu. Šifra računa 6422 – prihodi od zakupa i iznajmljivanja imovine – ovi prihodi su puno veći nego prethodne godine jer u prvih devet mjeseci ove godine naplaćeni su svi nenaplaćeni prihodi od zakupa poljoprivrednog zemljišta za 2023. godinu, te dio zakupa za 2024.godinu, kao i neki zakupi poslovnih prostora u vlasništvu općine plaćeni iz 2023.godine. Šifra računa 6423 – naknada za korištenje nefinancijske imovine – ovi prihodi su također nešto veći nego u istom razdoblju prethodne godine jer je u prvih devet mjeseci naplaćena naknada za eksploataciju mineralnih sirovina od strane jedne pravne osobe za 2023.godinu, te također naknada od strane dviju pravnih osoba za 2024.godinu.
* **skupina računa 65 – PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA –** šifra računa 6524 – doprinosi za šume – ovdje se nalazi najveće odstupanje od svih prihoda u odnosu na prethodnu godinu jer se u prvih devet mjeseci ove godine vršila sjeća veće količine od strane Hrvatskih šuma. Na računu 6531 – komunalni doprinosi – su prihodi od naplate komunalnog doprinosa koji se obračunava za novo izgrađene objekte, te je u prvih devet mjeseci ove godine bilo nešto više izgrađenih objekata nego prethodne godine. Šifra računa 6532 – komunalne naknade – na ovom računu nalaze se prihodi od komunalne naknade u istom iznosu ostvareni kao i prethodne godine, dok su na istom računu i prihodi od naknade za uređenje i održavanje groblja, u prethodnoj godini prihodi od grobne naknade bili su ostvareni u manjem iznosu, iz razloga povećanja cijene grobne naknade za sva 4 groblja na području općine sa 01.01.2024.godine.
* **skupina računa 66 – PRIHODI OD PRODAJE PROIZVODA I ROBE TE PRUŽENIH USLUGA I PRIHODI OD DONACIJA –** na šifri računa 6631 – tekuće donacije – u prethodnoj godini uplaćene su bile donacije od strane nekoliko pravnih osoba za sponzorstvo povodom Dana općine, dok u ovoj godini uplata nije bilo.
* **skupina računa 68 – KAZNE, UPRAVNE MJERE I OSTALI PRIHODI –** Šifra računa 6817 – kazne za prekršaje na kulturnim dobrima – je prihod od naplaćene kazne za nezakonito odlaganje komunalnog otpada od strane jedne fizičke osobe u prethodnoj godini, dok je u ovoj godini kazna bila naplaćena u manjem iznosu. Šifra računa 6819 – ostale kazne – su prihodi od naknade za nezakonito izgrađene zgrade u prostoru – legalizacije, tj. dio prihoda koji pripada općini, u prvih devet mjeseci ove godine su naplaćeni veći prihodi zbog većeg broja legaliziranih objekata nego prethodne godine. Šifra računa 683 – ostali prihodi – na ovoj stavci nalazi se odstupanje jer smo u prvih devet mjeseci ove godine imali manje povrata duplo uplaćenih sredstava, nego u prethodnoj godini.
* **skupina računa 71 – PRIHODI OD PRODAJE NEPROIZVEDENE DUGOTRAJNE IMOVINE –** Šifra računa 7111 - zemljište – prihod na ovoj stavci je od prodaje poljoprivrednog zemljišta u vlasništvu općine u prvih devet mjeseci 2024.godine, a odnosi se na prodaju zemljišta nekoliko fizičkih osoba, dok je u prethodnoj godini izvršena prodaja građevinskog zemljišta jednoj fizičkoj osobi.
* **skupina računa 72 – PRIHODI OD PRODAJE PROIZVEDENE DUGOTRAJNE IMOVINE**  – šifra računa 7211 – stambeni objekti – u prethodnoj godini uplaćena je bila preostala rata za otplatu stana od strane fizičke osobe, dok u ovoj godini prihoda na ovoj skupini računa nije bilo.

Ukupni rashodi i izdaci ostvareni su u nešto većem iznosu nego u istom razdoblju prethodne godine, a veća odstupanja nalaze se na slijedećim pozicijama:

* **skupina računa 31 - RASHODI ZA ZAPOSLENE** – na šifri računa 3111 – plaće za redovan rad i 3112- plaće u naravi – ovi rashodi veći su nego u istom razdoblju prethodne godine iz razloga povećanja koeficijenata krajem prošle godine za sve zaposlenike, te novo zaposlenje jednog vježbenika, kao i jednog komunalnog djelatnika na održavanju na pola radnog vremena u trajanju od 6 mjeseci u prvih devet mjeseci ove godine. Na računu 312 – ostali rashodi za zaposlene – veće je odstupanje u odnosu na prethodnu godinu, jer su se od 01.01.2024.godine povećali neoporezivi iznosi primitaka (regres za godišnji odmor, uskrsnica, božićnica) koji se može isplatiti radniku tokom godine, te se u prvih devet mjeseci ove godine izvršila isplata naknade za smrtni slučaj za člana obitelji za dva djelatnika, kao i isplata jubilarne nagrade za jednog djelatnika koji ima 30 godina rada na općini. Također na računima 3131 i 3132 – doprinosi za mirovinsko i zdravstveno osiguranje je povećanje u odnosu na prethodnu godinu iz istog razloga povećanja plaća djelatnika od 01.01.2024.godine.
* **skupina računa 32 – MATERIJALNI RASHODI –** šifra računa 3211 – službena putovanja – veće odstupanje nalazi se na ovoj stavci, a odnosi se na naknade za prijevoz na službenom putu i cestarinu za dva djelatnika općine, dok su u prethodnoj godini ovi izdaci bili manji. Šifra računa 3212 – Naknade za prijevoz, za rad na terenu i odvojeni život – ovi rashodi odnose se na naknadu za prijevoz na posao i s posla, a veći su nego prethodne godine zbog zaposlenog jednog novog djelatnika i zbog donesenog novog Pravilnika o radu Jedinstvenog upravnog odjela po kojem se od 2024.godine razlikuju naknade za prijevoz u odnosu na 2023.godinu. Šifra računa 3213 – stručno usavršavanje zaposlenika – ovaj rashod veći je nego prethodne godine, a odnosi se na dva održana webinara – radionice iz područja EOJNA i fiskalne odgovornosti za djelatnike općine. Na računu 3214 su rashodi ostvareni u većem iznosu nego prethodne godine, jer se ove godine koristila naknada troškova zaposlenima nego u istom razdoblju prethodne godine. Na šiframa računa 3221 – uredski materijal i ostali materijalni rashodi, 3222 – materijal i sirovine i 3224 – materijal i dijelovi za tekuće i investicijsko održavanje – veći su rashodi u prvih devet mjeseci ove godine za nabavu potrošnog materijala za potrebe komunalnog odjela i za pojedine mjesne odbore, te nabavku goriva za kosilice, zbog poskupljenja energenata u ovoj godini, dok tolikog poskupljenja u istom razdoblju prethodne godine nije bilo. Račun 3223 – energija – nešto su manji rashodi nego prethodne godine za potrošnju električne energije i javne rasvjete. Na računu 3225 – sitni inventar i auto gume – manji su rashodi nego prethodne godine zbog manje potrošnje sitnog inventara koji se u prošloj godini nabavljao za opremanje nove svečane dvorane općine. Novi rashod u 2024.godini je na računu 3227 – službena, radna i zaštitna odjeća i obuća - a odnosi se na nabavu radne obuće i odjeće za djelatnike komunalnog odjela općine, dok istog rashoda prošle godine nije bilo. Šifra računa 3232 – usluge tekućeg i investicijskog održavanja – veći su rashodi u odnosu na prošlu godinu, jer je ove godine puno više radova po pojedinim društvenim domovima i grobnim kućama (soboslikarski radovi, izvođenje instalacije klima uređaja, popravak javne rasvjete, elektroinstalaterski radovi, keramičarski radovi…). Šifra računa 3234 – komunalne usluge – veći su rashodi u prvih devet mjeseci ove godine jer se vršilo šljunčanje poljskih puteva, te uređenje divljih odlagališta otpada u većem obimu nego prethodne godine. Šifra računa 3235 – zakupnine i najamnine – nalaze se rashodi za sufinanciranje najma izgradnje OŠ po javno privatnom partnerstvu, a nešto su veći zbog povećanja cijene najma. Na računu 3236 – zdravstvene i veterinarske usluge – povećanje ovih rashoda u odnosu na prethodnu godinu je iz razloga većeg broja zbrinjavanja pasa lutalica po sklopljenom ugovoru sa veterinarskom stanicom. Račun 3238 – računalne usluge – ovi rashodi odnose se na nabavu dodatne licence za još jednog korisnika za program održavanja digitalne arhive, te za redovito mjesečno održavanje programa za računala. Račun 3292 – premije osiguranja – ovi rashodi odnose se na naplate osiguranja od autoodgovornosti prijevoznih sredstava u vlasništvu općine, te premije osiguranja imovine, a rashodi su manji u prvih devet mjeseci ove godine iz razloga što nije plaćena jedna rata osiguranja imovine, kao u isto vrijeme prethodne godine. Šifra računa 3293 – reprezentacija – izdaci za reprezentaciju manji su nego prethodne godine iz razloga manjih troškova povodom Dana općine. Šifra računa 3294 – članarine i norme – izdatak za članski doprinos u prethodnoj godini plaćen je u prvih devet mjeseci, dok u ovoj godini nije bio uplaćen u istom razdoblju. Račun 3295 – pristojbe i naknade – puno je veći rashod nego prethodne godine, a odnosi se na izlazak na teren sudske komisije, te plaćanje RTV pristojbe koja se do sad knjižila na drugom računu. Šifra računa 3299 – ostali nespomenuti rashodi poslovanja – pod ovim rashodima nalaze se izdaci za organizaciju održavanja Dana općine „Đurđevo 2024“ (koncerti, likovna kolonija kazališne predstave, natjecanje u kuhanju kotlića…), jer u prethodnoj godini veće proslave Dana općine nije bilo.
* **skupina računa 34 – FINANCIJSKI RASHODI**  – šifra računa 3431**-**bankarske usluge i usluge platnog prometa – povećanje usluga u odnosu na isto razdoblje prethodne godine je zbog povećanja bankarskih usluga i usluga platnog prometa. Šifra računa 3434 – ostali nespomenuti financijski rashodi – smanjenje rashoda u odnosu na 2023.godinu odnosi se na povrat jamstva za ozbiljnost ponude – oprema za dječji vrtić po javnoj nabavi i na izdatke za održane izbore za članove vijeća nacionalnih manjina na području Općine u mjesecu svibnju 2023.godine, dok u prvoj polovici 2024.godine nije bilo istih rashoda.
* **skupina računa 35 – SUBVENCIJE** – na šifri računa 3512 – subvencije trgovačkim društvima u javnom sektoru je novi izdatak u 2024.godini za sufinanciranje cijene boravka djeteta u vrtićima izvan općine, dok istog izdatka u prethodnoj godini nije bilo.
* **skupina računa 36 – POMOĆI DANE U INOZEMSTVO I UNUTAR OPĆEG PRORAČUNA** – šifra računa 3672 – prijenosi proračunskim korisnicima iz nadležnog proračuna za financiranje rashoda poslovanja – ovi rashodi su veći nego u istom razdoblju prethodne godine iz razloga jer su porasli troškovi poslovanja, hrane i energenata u odnosu na isto razdoblje prethodne godine, te dječji vrtić ima više zaposlenih djelatnika u odnosu na isto razdoblje prethodne godine.
* **skupina računa 37 – NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE –** šifra računa 3722 – naknade građanima i kućanstvima u naravi – ovaj rashod odnosi se na pomoć mladim obiteljima pri kupnji ili adaptaciji stambenog objekta na temelju javnog poziva, te se u prošloj godini na javni poziv javio manji broj korisnika nego u prvih devet mjeseci ove godine.
* **skupina računa 38 – OSTALI RASHODI** – na šifri računa 3811 – tekuće donacije u novcu – ovi rashodi su nešto veći nego prethodne godine u isto vrijeme iz razloga veće isplate iz proračuna po natječaju za financiranje udruga građana u 2024.godini, kao i veće isplate za financiranje Zajednice športskih udruga u prvoj polovici 2024.godine. Račun 3831 – naknade šteta pravnim i fizičkim osobama – u 2023.godini na ovom računu bila je isplata naknade kućanstvima za štetu od tuče na stambenim objektima, dok je u prvih devet mjeseci 2024.godine nije bilo takvih isplata, osim za naknadu štete od olujnog nevremena prema jednoj fizičkoj osobi.
* **skupina računa 42 – RASHODI ZA NABAVU PROIZVEDENE DUGOTRAJNE IMOVINE**  – Račun 4212 – poslovni objekti – povećanje rashoda u odnosu na prethodnu godinu odnosi se na početak građenja umirovljeničkog doma i radove na uređenju jednog poslovnog prostora u vlasništvu općine. Šifra računa 4213 – ceste, željeznice i ostali prometni objekti – ovi izdaci veći su nego prethodne godine jer su u prvoj polovici ove godine započeli radovi na asfaltiranju prilazne ceste UK4 – dom za starije i nemoćne osobe, kao i asfaltiranje prilaznih cesta prema dvjema Romskim naseljima na području općine, asfaltiranje pješačko-biciklističke staze u dva naselja općine, te izgradnju uzdignute plohe-pješački prijelaz u jednom mjesnom odboru.

Šifra računa 4221 – uredska oprema i namještaj – veći su rashodi u prvoj polovici ove godine u odnosu na prethodnu jer se nabavio konferencijski stol, te dekorativno staklo za konferencijski stol u svečanoj dvorani u poslovnom prostoru općine, te nabava stolica također za svečanu dvoranu. Na šifri računa 4222 – komunikacijska oprema – nova je stavka u 2024.godini za nabavu i ugradnju kamera na odlagalištu smeća u jednom mjesnom odboru. Šifra računa 4223 – oprema za održavanje i zaštitu – odnosi se na nabavu više klima uređaja u prostorijama društvenih domova, te nabavu novog usisavača za čišćenje prostorija, dok je u prethodnoj godini nabavljeno nešto više uređaja. Šifra računa 4226 – sportska i glazbena oprema – izdatak je za nabavu malih golova za dječje igralište, te zvučnika i mikrofona za potrebe dječjeg vrtića, a u prethodnoj godini nabavljeno je više sportske opreme. Šifra računa 4227-uređaji, strojevi i oprema za ostale namjene – u prethodnoj godini u istom razdoblju na ovom računu bilo je više nabavljene opreme, dok se u prvih devet mjeseci 2024.godine nabavila samo jedna traktorska kosilica i čistač šikare, jarboli s nosačem, te viseći ormarić s kliznim vratima za jedan društveni dom. Šifra računa 4242 – u 2023.godini rashod na ovom računu je za izradu okvira na slikama koje su nastale na održanoj likovnoj koloniji povodom obilježavanja Dana općine, dok u prvih devet mjeseci 2024.godine nije bilo istog rashoda. Šifra računa 4263 – rashod na ovom računu odnosi se na 5. izmjene i dopune prostornog plana općine po fazama izrade.

* **na šifri računa X006 –** na kraju izvještajnog razdoblja ostvaren je višak prihoda i primitaka raspoloživ u sljedećem razdoblju u iznosu od 901.975,31 EUR.

**Bilješke uz OBVEZE**

Stanje obveza na dan 30.09.2024.godine iznosi ukupno 53.470,02 eura. Dospjele obveze su za materijalne rashode u iznosu od 21.485,36 eura s dospijećem plaćanja do kraja listopada 2024.godine, obveze za subvencije u iznosu od 120,00 eur, obveze za naknade građanima i kućanstvima u iznosu od 1.536,31 eura, ostale tekuće obveze u iznosu od 2.804,23 eura, te obveze za nabavu nefinancijske imovine u iznosu od 2.206,23 eura. Stanje nedospjelih obveza na kraju izvještajnog razdoblja je plaća za mjesec rujan 2024.godine koja je isplaćena u listopadu 2024.godine u iznosu od 25.317,89 eura.

S poštovanjem,

Općina Sveti Đurđ

Općinski načelnik

Josip Jany